  Виталий Пронин Пичи Пурга ёросысь Пугачёво каргуртысь ож тӥрлык возён арсеналлы 100 ар тырмиз. Пичи Пурга ёросысь Пугачёвоысь воинской частьлэн музееныз кивалтӥсь С. Тубылов.Артиллерийской подвижной склад кылдытэмын вылэм 1917-тӥ арын 27-тӥ толшоре Брянск палась Карачев городын. Быдњым ож кутскем бере, 1941-тӥ  арын 21-тӥ коньывуонэ, ож тӥрлык возён складэз выжто фронтлэсь кыдёкегес, Можайск городэ но асьме шаере, чугун сюрес вӧзы интыяськем Пугачёво каргуртэ. Со дырысен татын кылдӥз 86696 номеро войсковой часть. Со пусъемын Горд Кизили но ожысь Горд Знамя орденъёсын.- Ож тӥрлык возён база но отын ужасьёс сярысь люкам материалмы узыр вал, - вера 102-тӥ арсеналлэн музееныз кивалтӥсь Сергей Тубылов. - Со уж борды нырысь-валысь  кутскиз  Римма Мухачёва, собере та ужен выриз библиотекарьмы Людмила Мальцева. Но 2011-тӥ арын гужем пуштылонъёс дыръя ваньмыз сямен экспонатъёсмы но туспуктэмъёсмы ярантэмесь луизы. Но ми, татын ужам офицеръёс но мукет военнослужащийёс, кылем арын огинэ люкаськылыса, асьме кужымен но уксёен выльысь ваньзэ улњытыны малпамы. Тросэз эшъёсмы Россилэн пӧртэм сэрегъёсаз уло но ужало. Озьы ке но ваньмыз-ӧвӧлэз 38 кузя люкаськылӥмы. Пуштылонъёс ваньзэ куашкатӥзы шуыса, киосмес ӧм лэзьялэ, одӥг ымысь кадь шуимы: асьмеос татын ужамы, улӥмы, нылпиосмес вордӥмы - музеез одно ик улњытоно. Кивалтӥсе юнматӥзы монэ. Мон частьын 20 ар ӵоже ужай, калыкез умой тодӥсько. Кин мар вайыны быгатоз шуыса, вазиським Пугачёвоын улӥсьёслы но арсеналын ужамъёслы. Адямиос туспуктэмъёссэс, дӥськутъёссэс - ваньзэ, мар герњаськемын арсеналэн, вайылыны ӧдъязы, тодэ ваёнъёссэс гожтӥзы. Арсенал ужаку, отын тыршисьёс вуж гильзаослэсь вазаос, сюсьтыл тыронъёс, пӧртэм арбериос лэсьтылӥзы. Соосты но татчы интыямы. Озьы музеймы выльысь ужаны кутскиз. Интымы бен ӟоскытгес ик, культура юртлэн липет улаз интыяськемын.100 ар ӵоже кыӵе гинэ  снарядъёс возиськемын ӧвӧл складъёсын! 5 ар ортчыса, котькудзэ выльдо но сузяло вылэм. Марысь-мар ке, дась, пе, луыны кулэ. Паймытэ борддоре ошем бадњым вуж час. Солы кӧня даур ни меда! Озьы ке но, жадёнэз тодытэк, дырез возьматъям. Нош пуштылонъёс кутскыку, 2011-тӥ арын 2-тӥ инвожое 23 час но 36 минутэ, тыл кысэмен сэрен со весяклы дугдэм, вылысьтыз пиялаез сӧриськем - али но гуньдэм кадь сылэ, кышкыт нуналэз тодэ вайытэ. Со вӧзынгес ик сыло пуштылэм снарядъёс. Соос 10 килограммысен 150-озь кыско. Пуштылонъёс дыръя кӧня иськеме соос лобамын!- Музее асьме ёросысь гинэ ӧвӧл, музон интыосысь но экскурсиосы куриськисьёс вань ини, - вера Сергей Феликсович. - Алигес тани Аксакшур гуртысь нылпиос вуылӥзы. Дорамы лыктыны мылкыдзэс веразы Татарстанысь Огырчи карысь пиналъёс но. Вуоно ожгарчиослы со туж тунсыко, ма, нылъёс но паймыса учкыло.Любовь Тихонова   